Jaga Dia Untukku

“Jaga Dia Untukku” ialah lagu nyanyian Datuk Siti Nurhaliza. Ia merupakan single kedua beliau dari album ke-17 beliau, Fragmen. Lagu ini digubah oleh Aubrey Suwito dan lirknya ditulis oleh kakak iparnya, Rozi Abdul Razak atau lebih dikenali sebagai Rozisangdewi dan dirakamkan pada Januari 2014.

Ia dipersembahkan buat pertama kalinya semasa konsert Dato’ Siti Nurhaliza - Where The Heart Is, lagu ini berkisarkan tentang perasaannya yang mengetahui suaminya, Datuk Khalid Mohamad Jiwa yang terlibat dalam kemalangan motosikal di New Zealand pada November 2012. Lagu ini dilancarkan secara rasmi di ITunes pada 4 Mei 2014.

Lagu ini juga dipilih sebagai lagu tema drama Rindu Awak 200% yang disiarkan di Slot Akasia TV3.Senarai Lagu Tema OST Drama Rindu Awak 200%  MySumber (15 Julai 2014). Dicapai pada 22 Julai 2014.

Latar belakang dan rakaman

Lagu ini dirakamkan pada Januari 2014, dimana ia diinspirasikan oleh perasaannya apabila mengetahui suaminya telah terlibat dalam kemalangan motosikal pada Disember 2012. Sepertimana lagu-lagu di dalam album Fragmen yang berkisarkan tentang sisi hidupnya,  Siti menyatakan lagu Jaga Dia Untukku sebagai "menterjemahkan segala perasaan Siti alami dan orang yang menghasilkannya." Komposer lagu ini, Aubrey Suwito dan penulis lirik, Rozi Abdul Razak turut bersama-sama dengannya ketika kejadian itu berlaku. 

Komposisi dan lirik

Menerusi lagu yang berdurasi selama 3 minit 23 saat,   “Jaga Dia Untukku” ialah sebuah lagu dengan temponya yang bersederhana rancak. Lagu ini dicipta oleh Aubrey Suwito dan liriknya ditulis oleh kakak ipar Siti, Rozi Abdul Razak (Rozisangdewi). Lirik lagu ini semuanya diinspirasikan daripada pengalamannya berdepan saat getir setelah mendengar berita mengenai insiden dan kebimbangan untuk menjaganya, menurut Zaidi Mohamad dari Berita Harian, liriknya "menggambarkan kedukaan dan penderitaan jiwa dilihat cukup dekat dengan Siti saat mengenang kembali bagaimana beliau berdepan suasana duka apabila suaminya terbabit dalam kemalangan jalan raya sekitar hujung tahun 2012 di New Zealand.” 

Pelancaran dan promosi
Lagu ini dipersembahkan buat pertama kali semasa konsert dana beliau, Siti Nurhaliza In Concert - Where The Heart Is yang diadakan selama dua hari, di Dewan Plenari, Pusat Konvensyen Kuala Lumpur pada 8 dan 9 Februari.   Untuk pelancaran radio, Hot FM menjadi stesen radio pertama di Malaysia yang menyiarkan lagu ini secara eksklusif untuk pendengar Malaysia pada 2 Mei. 

Muzik video
Sepertimana muzik video lagunya terdahulu, muzik video Jaga Dia Untukku menjalani penggambaran di Puncak Pas, Cisauran, Kabupaten Bogor, Indonesia.  dan ia dipertontonkan kepada media semasa pelancaran album Fragmen pada 21 Julai. Ia dipersembahkan secara langsung beberapa kali termasuk dalam rancangan “Apa Saja FBI” di TV9. Dalam muzik video lagu ini, Siti Nurhaliza ditampilkan memakai tudung dan busana berwarna coklat berlian dan ditemani oleh nyalaan lilin dan menampilkan rakaman klip pasangan kekasih dan seorang penunggang motosikal yang terlibat dalam nahas jalan raya, dari awal hingga akhir muzik video. Muzik video "Jaga Dia Untukku" diarahkan oleh Zul Ardhian.

Persembahan secara langsung
Selain persembahan pertama lagu ini semasa konsert Siti Nurhaliza In Concert - Where The Heart Is yang diadakan selama dua hari pada 8 dan 9 Februari, lagu itu juga dipersembahkan semasa persembahan Minggu Setiausaha selama dua Hari, Lebih Indah Bersama Datuk Siti Nurhaliza.

Kredit
Kredit diperoleh daripada sisipan buku kecil album Fragmen.

 Aubrey Suwito – penerbit rakaman, komposer, synth, penerbitan, gubahan, rakaman
 Siti Nurhaliza – vokal, penyanyi latar
 Jay Franco (Sterling Sound) – mastering
 Juwita Suwito – penyanyi latar
 Rozisangdewi (Rozi Abdul Razak) – lirik
 Sunil Kumar – adunan

Persembahan carta
 Carta (2014) KedudukancartaCarta Lagu Top 30 Malaysia4 

Anugerah
 Tahun Anugerah Penerima dan pencalon Kategori Keputusan Negara hos2014Anugerah Industri Muzik"Jaga Dia Untukku"Lagu Pop Terbaik  Malaysia2015Anugerah Meletop Era"Jaga Dia Untukku"Penyanyi Meletop   MalaysiaLagu Meletop Anugerah K-20 Karaoke Popular"Jaga Dia Untukku"10 Lagu Berbahasa Melayu Paling Popular 2014 tempat ke-9  Malaysia Anugerah Planet Muzik"Jaga Dia Untukku" Lagu Paling Popular APM    Singapura 

Format dan senarai runut
 Muat turun digital
 "Jaga Dia Untukku" – 3:23

Radio dan tarikh terbitan
NegaraTarikhFormatLabelMalaysia4 Mei 2014Muat turun digitalSiti Nurhaliza Productions, Universal Music Group (Malaysia)2 Mei 2013Siaran radio kontemporari

Catatan

Rujukan

Pautan luar
 Lirik lagu Jaga Dia Untukku di Lirik Lagu Muzika

Kategori: Lagu Siti Nurhaliza
Kategori: Single 2014
Kategori:Lagu Malaysia tahun 2014